39. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 299036 της 1/12 Ιαν. 1995 (ΦΕΚ Β΄ 7) (Διόρθ. σφαλμ. στο ΦΕΚ Β΄ 63/31-11995) Διαδικασία είσπραξης τελών κτηνιατρικών υγειονομικών επιθεωρήσεων και ελέγχων των νωπών κρεάτων και πουλερικών. Σελ. 668,506 Τεύχος 1261-Σελ. 14 Έχοντας υπόψη: α)Τις διατάξεις των άρθρ. 6 και 9 του Π.Δ. 34/1994 (ΦΕΚ 25/Α΄) «Τέλη των υγειονομικών επιθεωρήσεων και ελέγχων των νωπών κρεάτων και των κρεάτων πουλερικών, σε συμμόρφωση προς την οδηγία 85/73/ΕΟΚ, την οδηγία 88/409/ΕΟΚ και 91/498/ΕΟΚ (άρθρ. 3) του Συμβουλίου και εκτέλεση της απόφασης 88/408/ΕΟΚ του Συμβουλίου». β)Τις διατάξεις της με αριθ. 6033/13.7.94 απόφασης του Πρωθυπουργού και του Υπουργού Γεωργίας που αφορά ανάθεση αρμοδιοτήτων Υπουργού Γεωργίας στους Υφυπουργούς Γεωργίας Φλώρο Κωνσταντίνου και Βασίλειο Βασιλακάκη. γ)Την ανάγκη καθορισμού διαδικασίας είσπραξης των τελών και λεπτομερειών εφαρμογής του προαναφερθέντος Π.Δ/τος. δ)Τους όρους διεξαγωγής του εισαγωγικού, εξαγωγικού και διαμετακομιστικού εμπορίου ζώων και τροφίμων, οι οποίες επιβάλλουν τη διενέργεια κτηνιατρικών ελέγχων στα σημεία εισόδου της χώρας μας και τα τελωνεία προκειμένου να εξασφαλίζονται αφενός μεν η απρόσκοπη προώθηση εναλλοίωτων εμπορευμάτων καθ’ όλο το 24ωρο, και αφ’ ετέρου η συνεχής επαγρύπνηση για την αποτροπή εισόδου ή διασποράς στη χώρας μας επικινδύνων μεταδοτικών νοσημάτων για την κτηνοτροφία και τη δημόσια υγεία. ε)Την ανάγκη διενέργειας κτηνιατρικών ελέγχων καθ’ όλη τη διάρκεια της παραγωγής, επεξεργασίας, αποθήκευσης, διακίνησης, και τελικής διάθεσης των ζωϊκών προϊόντων. στ)Τη φύση των κτηνιατρικών ελέγχων που απαιτούν συνεχή ετοιμότητα, διαρκή λειτουργία και έκτακτη εντατική απασχόληση των κτηνιάτρων και πέραν των καθιερωμένων ωρών εργασίας, υπό συνθήκες δυσμενείς επικίνδυνες και ανθυγιεινές (σταύλους, σφαγεία, ψυγεία, εργαστήρια κ.α.), αποφασίζουμε: 1.Τα τέλη που προβλέπονται στα άρθ. 2, 3 και 4 του Π.Δ. 34/1994 (ΦΕΚ 25 Α΄) καταβάλλονται υποχρεωτικά προ της εκτέλεσης των εργασιών επιθεώρησης και ελέγχων, και βαρύνουν το φυσικό ή νομικό πρόσωπο, δημοσίου ή ιδιωτικού δικαίου για λογαριασμό του οποίου γίνονται οι εργασίες σφαγής, τεμαχισμού, αποθήκευσης ή τον διαχειριστή ή τον ιδιοκτήτη της εκμετάλλευσης όπου πραγματοποιούνται οι ως άνω εργασίες και οι οποίοι μπορούν να μετακυλίουν το τέλος που εισπράττεται για την συγκεκριμένη ενέργεια. 17.Θ.λ.38-39 Επιθεώρηση σφαγίων 2.Τα τέλη που προβλέπονται στο άρθρ. 5 του Π.Δ. 34/1994 (ΦΕΚ 25 Α΄) καταβάλλονται υποχρεωτικά προ των κτηνιατρικών ελέγχων κρεάτων και πουλερικών που προέρχονται από τρίτες χώρες και εισάγονται στην Ελλάδα ή μέσω αυτής στα άλλα κράτη μέλη, και βαρύνουν τον κάτοχο των προϊόντων ή τον εκπρόσωπό του. 3.Οι εργασίες των παρ. 1 και 2, διενεργούνται υπό των αρμοδίων προς τούτο κτηνιατρικών υπηρεσιών κατά τις εργάσιμες ημέρες και ώρες. Είναι όμως δυνατό, εφόσον αιτηθεί, να προσφερθούν οι ανωτέρω εργασίες, όταν κριθεί αναγκαίο από την υπηρεσία, καθ’ όλο το 24ωρο, όλες τις ημέρες της εβδομάδας, ακόμη και Κυριακές και αργίες υπό τις προϋποθέσεις των διατάξεων του άρθρ. 6 του Π.Δ. 40/77 (18 Α΄). Σε κάθε περίπτωση ο ενδιαφερόμενος υποβάλλει αίτηση προς την αρμόδια για τον έλεγχο κτηνιατρική υπηρεσία. 4.Η υποβαλλόμενη αίτηση εκ μέρους του ενδιαφερομένου, αιτούντος την απασχόληση κτηνιάτρων για τις εργασίες των παρ. 1 και 2 πρέπει να: α.Υποβληθεί έγκαιρα στην αρμόδια κτηνιατρική υπηρεσία κατά τις εργάσιμες ημέρες και ώρες. β.Αναφέρει τον τρόπο στον οποίο θα διενεργηθεί η κτηνιατρική επιθεώρηση, τον αριθμό, το είδος των ζώων που θα σφαγούν ή την ποσότητα των κρεάτων κατά την εισαγωγή και εξαγωγή σε εγκατάσταση προς αποθήκευση ή την εισαγωγή τους προς τεμαχισμό ή τις εισαγωγές από τρίτες χώρες. γ.Μνημονεύει τους ειδικούς λόγους για τους οποίους αιτείται τη διενέργεια ελέγχων εκτός των εργασίμων ημερών και ωρών. 5.Τα τέλη που προβλέπονται στα άρθρ. 2, 3, 4 και 5 του Π.Δ. 34/1994 (ΦΕΚ 25 Α΄) ορίζονται από τον επίσημο κτηνίατρο της αρμόδιας κτηνιατρικής υπηρεσίας, με την συμπλήρωση κατάλληλου δελτίου όπως το συνημμένο υπόδειγμα, λαμβάνοντας υπόψη: α)τις σημειώσεις που αναφέρονται στο ανωτέρω δελτίο, β)τα οριζόμενα στα άρθ. 2, 3, 4, 5, 6 και 7 του ανωτέρω δ/τος, γ)τα στοιχεία στα τηρούμενα υπό των εγκαταστάσεων αποθήκευσης και τεμαχισμού των κρεάτων βιβλία εισαγωγής και εξαγωγής κρεάτων και πουλερικών, δ)τα τηρούμενα στοιχεία από τον διαχειριστή ή τον ιδιοκτήτη της εγκατάστασης σφαγής, και ε)στις περιπτώσεις εισαγωγής κρεάτων από τρίτες χώρες, τα στοιχεία του παραρτήματος Β, της απόφασης 93/13/ΕΟΚ που κατατίθεται προ της εισαγωγής του προϊόντος στον συνοριακό σταθμό κτηνιατρικού ελέγχου. 6.Η προβλεπόμενη στις παρ. 3 και 4 αίτηση εγκρίνεται εφόσον ο ενδιαφερόμενος προσκομίσει στον ελέγχοντα κτηνίατρο απόδειξη κατάθεσης των ορισθέντων ποσών, στον λογαριασμό του Ταμιευτηρίου του Κ.Τ.Γ.Κ. και Δασών που θα ανοιγεί στην Α.Τ.Ε. Ο λογαριασμός αυτός θα έχει σκοπό την συγκέντρωση και τον έλεγχο των εσόδων αυτών. Με εντολή της αρμόδιας Κτηνιατρικής και Οικονομικής Διεύθυνσης θα μεταφέρονται κάθε φορά στην Τράπεζα της Ελλάδος στον λογαριασμό του Κ.Τ.Γ.Κ. και Δασών από την οποία και μόνο Τράπεζα θα γίνονται οι πληρωμές. 7.Τα αναφερόμενα στην παρ. 1 πρόσωπα για τα οποία πραγματοποιούνται συνεχώς εργασίες επιθεώρησης και ελέγχου, μπορούν αφού ενημερώσουν την αρμόδια περιφερειακή κτηνιατρική υπηρεσία, να πληρώσουν έναντι ένα ποσό ανταποκρινόμενο στις δόσεις που τεκμηριωμένα απαιτούνται σε ένα ορισμένο χρονικό διάστημα. Στην περίπτωση αυτή για κάθε σειρά παροχών για τις οποίες οι ενδιαφερόμενοι έχουν πραγματοποιήσει προκαταβολική πληρωμή, οι παροχές υπηρεσιών θα πρέπει να παρασχεθούν εντός των ορίων του καταβληθέντος ποσού. 8.Από τα εισπραττόμενα κατά τα προηγούμενα τέλη καλύπτονται αποκλειστικά: α)Δαπάνες για την αγορά μονίμου ή αναλωσίμου υλικού, αναγκαίου για τη διεξαγωγή των κτηνιατρικών ελέγχων εφόσον δεν μπορούν να εξασφαλιστούν πιστώσεις από άλλες πηγές. β)Δαπάνες για την αμοιβή πρόσκαιρου επιστημονικού, εργατικού ή άλλου βοηθητικού προσωπικού αναγκαίου για τη διεξαγωγή των κτηνιατρικών ελέγχων εφόσον δεν μπορούν να εξασφαλιστούν πιστώσεις από άλλες πηγές. γ)Δαπάνες για τη διοργάνωση σεμιναρίων, ημερίδων ή άλλων τρόπων κατάρτισης και ενημέρωσης των κτηνιάτρων, για την καλύτερη δυνατή εκτέλεση των κτηνιατρικών ελέγχων και επιθεωρήσεων, εφόσον δεν μπορούν να εξασφαλισθούν πιστώσεις από άλλες πηγές. δ)Δαπάνες για την καταβολή ειδικής αποζημίωσης για την έκτακτη απασχόληση του κτηνιατρικού προσωπικού του Υπ. Γεωργίας, που ασχολείται με υγειονομικούς ελέγχους και επιθεωρήσεις, το ύψος της οποίας καθώς και άλλες λεπτομέρειες θα καθοριστούν με απόφασή μας. ε)Δαπάνες για την καταβολή οδοιπορικών εξόδων και ημερησίων εκτός έδρας αποζημιώσεων που πραγματοποιούνται στα πλαίσια άσκησης των κτηνιατρικών ελέγχων και επιθεωρήσεων. Οι δαπάνες αυτές δυνατόν να καλύπτονται και από άλλες πηγές. στ)Επίσης οποιαδήποτε άλλη δαπάνη που έχει σχέση με τον έλεγχο. 9.Η παρούσα απόφαση να δημοσιευθεί στην Εφημερίδα της Κυβερνήσεως, η δε τυπική ισχύς αυτής αρχίζει τρεις μήνες από την ημέρα δημοσίευσής της. Με την Διόρθ. σφαλμ. στο ΦΕΚ Β΄ 63/31 Ιαν. 1997, προστέθηκε υπόδειγμα αιτήσεως για τις εργασίες των παρ. 1 και 2 της άνω απόφασης. (Μετά τη σελ. 668,506) Σελ. 668,507 Τεύχος 1261-Σελ. 15 Επιθεώρηση σφαγίων 17.Θ.λ.39 